অসমত এতিয়ালৈকে কোনো লোক কোবিড -19 ৰ দ্বাৰাসংক্ৰমিত হোৱা নাই যদিও হোৱা নাই যদিও ৰাজ্য চৰকাৰে এই ভাইৰাছ প্ৰতিৰোধ কৰাৰ বাবেসকলো ধৰণৰ সতৰ্কতামূলক ব্যৱস্থা গ্ৰহণ কৰিছে। গুৱাহাটীত আজি এখন সংবাদ মেলতস্বাস্থ্য মন্ত্ৰী ড৹ হিমন্ত বিশ্ব শৰ্মাই এই কথা প্ৰকাশ কৰে। তেওঁ কয় যে, অসমতকেনেবাকৈ এই ভাইৰাছৰ সংক্ৰমণ ঘটিবলৈ হ'লে ইয়াক প্ৰতিৰোধ কৰাটো সহজ নহ'ব, কিয়নো অসমতবহু ভিতৰুৱা অঞ্চল আছে। শ্ৰীশৰ্মাই কয় যে, সকলো পৰ্যায়তে নিৰীক্ষণৰ কাৰ্যকলাপসমূহবৃদ্ধি কৰা হৈছে। বিদেশী লোকৰ লগতে স্থানীয় লোকসকলকো কাইলৈৰ পৰা ৰাজ্যখনৰ আটাইবোৰ বিমান বন্দৰত পৰীক্ষা কৰা হ'ব।আনহাতে, ৰাজধানী এক্সপ্ৰেছৰ যাত্ৰীসকলৰ ওপৰত নিৰীক্ষণ বৃদ্ধি কৰা হৈছে বুলি তেওঁজানিবলৈ দিয়ে। আনহাতে সকলো চৰকাৰী আৰু ব্যক্তিগত কাৰ্য়ালয়ত হেণ্ড চেনিটাইজাৰ আৰুচাবোন ৰাখিবলৈ নিৰ্দেশ দিয়া হৈছে বুলি তেওঁ উল্লেখ কৰে। শ্ৰী শৰ্মাই লগতে কয় যেশিক্ষক-শিক্ষয়িত্ৰীসকলক নিজৰ শিক্ষানুষ্ঠানৰ কাষৰীয়া অঞ্চলসমূহত সজাগতা সৃষ্টিকৰিবলৈ পৰামৰ্শ আগবঢ়োৱা হৈছে। মন্ত্ৰীগৰাকীয়ে লগতে কয় যে এতিয়ালৈকে ৰাজ্যখনত ৩৬টানমুনা পৰীক্ষা কৰা হৈছে আৰু ইয়াৰে ৩৪ টা ক'ৰ'না ভাইৰাছৰ সংক্ৰমণ মুক্ত বুলি নিশ্চিতহৈছে। ২ টা নমুনাৰ ফলাফল আহিবলৈ বাকী আছে বুলি তেওঁ জানিবলৈ দিয়ে। তেওঁ কয় যেবৰ্তমান ৰাজ্যত কোবিড-19 ৰ সংক্ৰমণ পৰীক্ষাৰ বাবে তিনিটা পৰীক্ষগাৰ আছে আৰু অতিসোনকালে আৰু পৰীক্ষাগাৰ স্থাপন কৰা হ'ব।
